**12/2016.(I.28.) Kgy. sz. határozat**

Szombathely Megyei Jogú Város Közgyűlése a „Javaslat a TOP-6.1.5 Gazdaságfejlesztést és a munkaerő mobilitás ösztönzését szolgáló közlekedésfejlesztés projektekkel kapcsolatos döntések meghozatalára” című előterjesztést megtárgyalta, és a következő döntéseket hozta:

1. A Közgyűlés az alábbi táblázatban felsorolt útszakaszokra vonatkozó útfejlesztési javaslatoknak megfelelően jóváhagyja a TOP-6.1.5 „Gazdaságfejlesztést és a munkaerő mobilitás ösztönzését szolgáló közlekedésfejlesztés” pályázati kiírásra benyújtandó projekteket, egyúttal felkéri a polgármestert az elfogadott projektek Nemzetgazdasági Minisztérium részére történő benyújtására:

|  |  |  |  |  |
| --- | --- | --- | --- | --- |
|  | **Útszakasz megnevezése** | **Útszakasz kezdete** | **Útszakasz vége** | **Teljes hossz (m)** |
| 1 | Dózsa György utca | Kálvária utcától | Magyar László utcáig | 400 |
| 2 | Jókai Mór utca | Kálvária utcától | Gagarin utcáig | 500 |
| 3 | Újvilág utca | Rumi úttól | Körmendi útig | 900 |
| 4 | Ernuszt Kelemen utca | Dolgozók úti körforgalomtól | Aranypatak hídig | 700 |
| 5 | Márton Áron utca | Buszfordulótól |  | 450 |
| 6 | Vépi út | Zanati úttól | 86-os körforgalomig | 1600 |
| 7 | Írottkő utca | Alsóőr úttól | Szófia utcáig | 320 |
| 8 | Sugár út | Horváth Boldizsár körúttól | Eperjes utcáig | 230 |
|  |  |  | **Összesen:** | **5100** |

1. A Közgyűlés felhatalmazza a Gazdasági és Városstratégiai Bizottságot, hogy a fentiek szerint elfogadott útfejlesztési javaslatok esetleges módosítását jóváhagyja.
2. A Közgyűlés nyertes pályázat esetén felhatalmazza a polgármestert a Támogatási Szerződés aláírására.

**Felelősök:** Dr. Puskás Tivadar polgármester

Illés Károly alpolgármester

Dr. Károlyi Ákos jegyző

(A végrehajtásért felelős:

Szakály Szabolcs, Városfejlesztési Kabinet vezetője

Stéger Gábor, a Közgazdasági és Adó Osztály vezetője

Lakézi Gábor a Városüzemeltetési Osztály vezetője)

**Határidő:** 1. pont: 2016. április 1

2. pont: támogató döntését követő Gazdasági és Városstratégiai Bizottság

3. pont: támogató által meghatározott időpont